CELEX: 52006SC0885
Language: mt
Date: 2006-07-06 00:00:00
Title: Rakkomandazzjoni mill-Kummissjoni lill-Kunsill biex jiġu emendati d-Direttivi dwar in-Negozjati għal Ftehim ta' Stabilizzazzjoni u Assoċjazzjoni mas-Serbja u l-Montenegro biex jissuktaw in-negozjati mar-Repubblika tas-Serbja

Avviż Legali Importanti

|

52006SC0885

Rakkomandazzjoni mill-Kummissjoni lill-Kunsill biex jiġu emendati d-Direttivi dwar in-Negozjati għal Ftehim ta' Stabilizzazzjoni u Assoċjazzjoni mas-Serbja u l-Montenegro biex jissuktaw in-negozjati mar-Repubblika tas-Serbja  /* SEK/2006/0885 finali */  

	[pic] | KUMMISSJONI TAL-KOMUNITAJIET EWROPEJ |Brussel 6.7.2006SEG(2006) 885 finaliRAKKOMANDAZZJONI MILL-KUMMISSJONI LILL-KUNSILLbiex jiġu emendati d-Direttivi dwar in-Negozjati għal Ftehim ta' Stabilizzazzjoni u Assoċjazzjoni mas-Serbja u l-Montenegro biex jissuktaw in-negozjati mar-Repubblika tas-Serbja1. MEMORANDUM TA’ SPJEGAZZJONIPermezz tal-proċess ta’ Stabilizzazzjoni u Assoċjazzjoni (pSA)[1] l-UE fl-1999 ħolqot qafas biex jiġu stabbiliti rabtiet aktar mill-qrib bejn l-UE u l-pajjiżi fil-Balkani tal-Punent, partikolarment permezz ta' kategorija ġdida ta' ftehimiet, il-Ftehimiet ta' Stabilizzazzjoni u Assoċjazzjoni (FSA).Biex tgħin biex jingħelbu d-diffikultajiet li joħorġu mill-istruttura istituzzjonali kumplessa tas-Serbja u l-Montenegro, u biex tkebbes mill-ġdid il-progress tas-Serbja u l-Montenegro lejn l-UE, il-Kummissjoni pproponiet strateġija “fuq żewġ binarji” sabiex tinnegozja FSA ma’ l-Unjoni ta’ Stati u ż-żewġ Repubbliki kostitwenti tagħha skond it-tqassim tal-kompetenzi.Sussegwentement din l-istrateġija ġiet adottata mill-Kunsill u l-mexxejja politiċi tas-Serbja u l-Montenegro f’Ottubru 2004, u b'hekk il-Kummissjoni setgħet tippreżenta, f'April 2005, ir-Rapport ta' Vijabilità tagħha dwar FSA mas-Serbja u l-Montenegro[2]. Ir-Rapport ikkonkluda li s-Serbja u l-Montenegro kienu preparati biżżejjed biex jinnegozjaw FSA iżda biex jagħmlu progress fl-istadji varji tal-proċess, kemm qabel kif ukoll wara n-negozjati, is-Serbja u l-Montenegro għandhom ikomplu jikkooperaw mat-Tribunal Kriminali Internazzjonali għall-Ex-Jugoslavja (ICTY), u jilħqu kooperazzjoni sħiħa mingħajr dewmien. Il-Kummissjoni kkunsidrat ukoll li l-Unjoni ta’ Stati u ż-żewġ Repubbliki għandhom jibqgħu jimplimentaw il-prijoritajiet tal-Partenarjat Ewropew rivedut permezz tal-Pjani ta' Azzjoni tagħhom u li huma għandhom jiffukaw b’mod speċjali fuq numru ta' kwistjonijiet li huma ta' rilevanza partikolari għal FSA, kif enumerati fir-Rapport. Dan ir-Rapport ġie adottat mill-Kunsill fil-25 ta’ April 2005. Fir-Rapport ta’ Progress tagħha ta’ l-2005, il-Kummissjoni setgħet tinnota wkoll aktar titjib fl-oqsma rilevanti għal FSA.Fuq rakkomandazzjoni mill-Kummissjoni, fit-3 ta’ Ottubru 2005 il-Kunsill iddeċieda li jawtorizza lill-Kummissjoni tinnegozja Ftehim ta’ Stabilizzazzjoni u Assoċjazzjoni mas-Serbja u l-Montenegro f’konformità mad-Direttivi dwar in-Negozjati adottati flimkien[3]. In-negozjati għal Ftehim ta’ Stabilizzazzjoni u Assoċjazzjoni mas-Serbja u l-Montenegro infetħu fl-10 ta’ Ottubru 2005. S’issa saru żewġ rawnds uffiċjali, f’Belgrad fis-7 ta’ Novembru 2005 u fil-5 ta’ April 2006, kif ukoll żewġ rawnds tekniċi, fl-20-21 ta’ Diċembru 2005 u fit-22-25 ta’ Frar 2006. Inkiseb progress tajjeb u ntlaħaq ftehim proviżorju dwar numru importanti ta' dispożizzjonijiet tal-FSA futur.Madankollu, fit-3 ta’ Mejju 2006 il-Kummissjoni ddeċidiet li tikkanċella r-rawnd ta’ negozjati tal-11 ta' Mejju minħabba li s-Serbja u l-Montenegro ma kkoperawx bis-sħiħ mat-Tribunal Kriminali Internazzjonali għall-Ex-Jugoslavja (ICTY). Il-Kummissjoni qegħda tkompli taħdem mas-Serbja fuq l-aspetti l-oħrajn kollha tal-proċess ta’ Stabilizzazzjoni u Assoċjazzjoni.Ir-referendum tal-21 ta’ Mejju 2006 fil-Montenegro rriżulta f’maġġoranza ta’ 55.5% favur l-indipendenza. Konsegwentement, fit-3 ta’ Ġunju 2006, il-Parlament Montenegrin adotta Dikjarazzjoni ta’ Indipendenza. Ir-Repubblika tal-Montenegro rtirat mill-Unjoni ta’ Stati tas-Serbja u l-Montenegro.Skond l-Artikolu 60 tal-Karta Kostituzzjonali, is-Serbja hija l-Istat suċċessur ta’ l-Unjoni ta’ Stati tas-Serbja u l-Montenegro u tiret il-personalità internazzjonali tagħha. Fil-laqgħa tal-Kunsill ta’ l-Affarijiet Ġenerali u r-Relazzjonijiet Esterni tat-12 ta' Ġunju 2006, il-Kunsill ħa nota tad-Deċiżjoni tal-Parlament tas-Serbja li tiddefinixxi r-Repubblika tas-Serbja bħala l-Istat li jkompli fuq l-Unjoni ta' Stati tas-Serbja u l-Montenegro. Barra minn hekk, il-Gvern tas-Serbja adotta Digriet li bih ħa r-responsabbiltà ta’ l-istituzzjonijiet ewlenin ta’ l-Unjoni ta’ Stati u qiegħed jipproċedi billi jissostitwixxi l-Unjoni ta’ Stati fl-organizzazzjonijiet internazzjonali.***Għaldaqstant, il-qafas preżenti tan-negozjati ma' l-Unjoni ta' Stati tas-Serbja u l-Montenegro għal Ftehim ta’ Stabilizzazzjoni u Assoċjazzjoni jrid jiġi adattat għal dawn l-iżviluppi. Il-Kummissjoni tirrakkomanda li tkompli n-negozjati fuq il-bażi tar-riżultati miksuba s'issa bil-għan li tikkonkludi żewġ ftehimiet separati, mal-Montenegro u mas-Serbja rispettivament.Ir-Rapport ta' Vijabilità tal-Kummissjoni ta’ April 2005 rigward il-kapaċità tas-Serbja u l-Montenegro li jinnegozjaw Ftehim ta’ Stabilizzazzjoni u Assoċjazzjoni għadu validu fil-konklużjonijiet prinċipali tiegħu, peress illi s-Serbja u l-Montenegro kienu preparati biżżejjed biex jinnegozjaw FSA. Is-Serbja s’issa wriet li hija perfettament kapaċi tinnegozja FSA. Fir-rapport ta’ progress tagħha din il-Ħarifa, il-Kummissjoni ser tpoġġi enfasi speċifiku fuq il-kapaċità tas-Serbja li timplimenta kif xieraq il-Ftehim futur. Fir-rapport il-Kummissjoni tevalwa wkoll il-kapaċità tas-Serbja li tikkonkludi n-negozjati f’konformità mar-Rapport ta’ Vijabilità u mal-Konklużjonijiet tal-Kunsill tat-3 ta’ Ottubru 2005[4].Peress illi r-Repubblika tas-Serbja hija l-istat suċċessur ta’ l-Unjoni ta’ Stati, id-deċiżjoni tal-Kunsill tat-3 ta' Ottubru 2005 trid tiġi emendata biex tkun tirrifletti s-sitwazzjoni legali l-ġdida. Madankollu, kull ma hu meħtieġ hija adattazzjoni teknika li tibdel ir-referenza għall-Unjoni ta’ Stati b’referenza għar-Repubblika tas-Serbja, u titħassar kull referenza għall-Montenegro. Dan ikun jippermetti lill-Kummissjoni li tinnegozja, fis-sustanza fuq il-bażi tad-direttivi dwar in-negozjati kif adottati fit-3 ta’ Ottubru 2005, billi tissokta mill-punt li kienu fih meta ġew interrotti fit-3 ta’ Mejju 2006. Min-naħa tas-Serbja ġie indikat li huma lesti li jkomplu bin-negozjati fuq din il-bażi.Din ir-Rakkomandazzjoni m’għandhiex implikazzjonijiet fuq id-Deċiżjoni tal-Kummissjoni fit-3 ta’ Mejju 2006 li tiffriża n-negozjati dwar FSA sakemm is-Serbja tibqa’ ma tonorax l-obbligi tagħha li tikkoopera bis-sħiħ ma’ l-ICTY. Madankollu, l-adozzjoni ta' din l-emenda tippermetti lill-Kummissjoni li ma ddumx ma tissokta bin-negozjati hekk kif jiġu onorati l-obbligi lejn l-ICTY.Meta tippreżenta din ir-Rakkomandazzjoni, il-Kummissjoni għandha tgħarraf lill-kumitat speċjali maħtur biex jassistiha (COWEB) bir-riżultati tan-negozjati s’issa u tagħmel disponibbli l-abbozz tat-test tal-FSA.2. RAKKOMANDAZZJONIFid-dawl ta’ dak li ntqal hawn fuq, il-Kummissjoni b’dan tirrakkomanda li l-Kunsill:- iqis li l-awtorizzazzjoni li jiġi negozjat Ftehim ta’ Stabilizzazzjoni u Assoċjazzjoni ma’ l-Unjoni ta' Stati tas-Serbja u l-Montenegro, adottata fit-3 ta' Ottubru 2005, hija minn issa ’l quddiem applikabbli għan-negozjati dwar Ftehim ta’ Stabilizzazzjoni u Assoċjazzjoni mar-Repubblika tas-Serbja;- jiddeċiedi li d-Direttivi dwar in-Negozjati għal FSA mas-Serbja u l-Montenegro, adottati fit-3 ta’ Ottubru 2005, jiġu emendati kif ġej:- ir-referenzi għal “l-Unjoni ta’ Stati tas-Serbja u l-Montenegro” jew “iż-żewġ repubbliki” jinbidlu b’referenzi għar-Repubblika tas-Serbja,- id-dispożizzjonijiet li jirreferu għar-Repubblika tal-Montenegro jitħassru,- it-tielet paragrafu ta' l-ewwel taqsima u t-tlettax u l-erbatax-il inċiż fi 3.1 jitħassru;- l-aħħar sentenza ta' l-ewwel inċiż fit-taqsima 3.6.2; l-aħħar sentenza fi 3.6.6 u l-aħħar sentenza tat-tieni inċiż fi 3.7.3 jitħassru.- jirrikonferma li l-Kummissjoni ser tkun assistita minn kumitat speċjali kompost minn rappreżentanti ta’ l-Istati Membri. [1] ma’ l-Albanija, il-Bożnija u Ħerżegovina, l-ex Repubblika Jugożlava tal-Maċedonja u s-Serbja u l-Montenegro. Ara COM (99) 235 tas-26 ta’ Mejju 1999[2] COM(2005) 476 finali tat-12 ta’ April 2005[3] Id-Dokumenti tal-Kunsill 12882/05, 12708/05, 12589/05 u 12590/05.[4] Id-Dokument tal-Kunsill 12591/05